# Jakob Petelin Gallus

**Jakob Petelin** ([latinizirano](http://sl.wikipedia.org/wiki/Latin%C5%A1%C4%8Dina) **Iacobus Gallus Carniolus**; tudi **Handl** ali **Händl**), [slovenski](http://sl.wikipedia.org/wiki/Slovenci) [skladatelj](http://sl.wikipedia.org/wiki/Skladatelj), \* konec [julija](http://sl.wikipedia.org/wiki/Julij) [1550](http://sl.wikipedia.org/wiki/1550), najverjetneje [Ribnica](http://sl.wikipedia.org/wiki/Ribnica), † [18. julij](http://sl.wikipedia.org/wiki/18._julij) [1591](http://sl.wikipedia.org/wiki/1591), [Praga](http://sl.wikipedia.org/wiki/Praga), [Češka](http://sl.wikipedia.org/wiki/%C4%8Ce%C5%A1ka).

Gallus na bankovcu za 200 SIT

Domnevno se je izobraževal v [samostanu v Stični](http://sl.wikipedia.org/wiki/Sti%C5%A1ki_samostan), v mladosti je potoval po [Nižji Avstriji](http://sl.wikipedia.org/w/index.php?title=Ni%C5%BEja_Avstrija&action=edit) in bival v [obdonavskih](http://sl.wikipedia.org/wiki/Donava) [samostanih](http://sl.wikipedia.org/wiki/Samostan) Zwettl in Melk, kasneje je potoval v [Prago](http://sl.wikipedia.org/wiki/Praga), [Wroclaw](http://sl.wikipedia.org/wiki/Wroclaw) in [Olomuc](http://sl.wikipedia.org/w/index.php?title=Olomuc&action=edit). Gallus je avtor številnih [motetov](http://sl.wikipedia.org/w/index.php?title=Motet&action=edit), najbolj znana pa je zbirka 374 motetov *Opus musicum*, ki je namenjena petju v vsakem dnevu [cerkvenega leta](http://sl.wikipedia.org/w/index.php?title=Cerkveno_leto&action=edit). Večja zbirka del je tudi t.i. *Harmoniae morales*, izbor 53 [madrigalov](http://sl.wikipedia.org/w/index.php?title=Madrigal&action=edit). Gallus je bil sodobnik [Palestrine](http://sl.wikipedia.org/w/index.php?title=Palestrina&action=edit) in [Orlanda di Lassa](http://sl.wikipedia.org/wiki/Orlando_di_Lasso). V času svojega življenja je bil uspešen in cenjen skladatelj, vendar je na domačih tleh skozi stoletja zapadel pozabljenju. V slovenskem prostoru sta nanj ponovno opozorila skladatelja [Josip Mantuani](http://sl.wikipedia.org/w/index.php?title=Josip_Mantuani&action=edit) in [Kamilo Mašek](http://sl.wikipedia.org/wiki/Kamilo_Ma%C5%A1ek). Med leti [1985](http://sl.wikipedia.org/wiki/1985) in [1996](http://sl.wikipedia.org/wiki/1996) je [SAZU](http://sl.wikipedia.org/wiki/SAZU) izdala njegova dela v dvajsetih zvezkih.

##